on.cc東網直播 均業北區深水埗 搶分打甩髀
「中銀人壽香港超級聯賽」今日假北區運動場上演「地區打吡」,由均業北區主場迎戰深水埗。力爭擺脫連敗頹勢的北區,地頭出擊為3分必定精銳盡出,至於深水埗戰力已今時不同往日,有能力報首循環落敗一戰之仇。(on.cc東網周日下午3時按次收費直播)
均業北區上場不敵大埔,繼續排第8,賽前落後港會兩分,主教練梁志榮表示球隊目標取得聯賽5至7名,今場一定會全力爭勝。季初曾在首循環擊敗深水埗,但「細榮」認為對方過去半年轉變很大,需要小心防範:「深水埗換咗教練同好多球員,又有一位好有經驗嘅門將。見到近幾場佢哋入波都多,要小心死球、兩邊傳中,同埋禁區外遠射。」值得一提,韋法頓、馬圖斯刑滿復出,張俊軒則累積5黃要停賽。
朱偉鈞盼繼續表現自己
上場與羅港威組成華人鋒線的朱偉鈞,表現不俗之餘,更攻入加盟北區後首球,他承認二人踢出來的效果不算太差,但在射門命中率等細節上仍有待提升。「偉鈞」續指今季未有定下入球數字,只希望能繼續表現自己:「我當年喺夢想FC跟過『細榮Sir』兩年,佢知道我長處,上場賽前都不斷叫我多啲跑動、展示活力,畀咗我好大信心。」
陳浩然︰要盡快入局
深水埗上場擊敗香港U23,斬獲今季聯賽第2勝,主教練陳浩然認為贏波無疑提升了球隊信心。季初深水埗曾以1比4不敵北區,認為對手踢法較搶韁,提醒球員必須由比賽初段開始就要非常集中:「北區係行軍速率好快嘅球隊,進攻能力好好,而且好多場波喺早段就領先,我哋喺防守更加要做好啲,呢場都會以搶分為目標。」
作為深水埗陣中次席射手的尼高拉斯,季初對北區曾攻入開齋波,他表示有信心再有「士哥」:「如果我保持集中,等待啱嘅時機,我有信心把握到機會,但無輪邊個入波都好,最終只係想球隊贏波。首循環我哋喺主場輸畀北區,但當時好多球失波都可以避免,相信呢次可以報到仇。」